**Rubrike za vrednovanje projektnog zadatka- plana putovanja : „ S ruksakom na leđima kroz Europu!“**

|  |  |  |  |
| --- | --- | --- | --- |
| **ELEMENTI VREDNOVANJA** | **3-U POTPUNOSTI OSTVARENO** | **2- DJELOMIČNO OSTVARENO** | 1. **POTREBNO DORADITI**
 |
| STRUKTURA PLANA PUTOVANJA  | Izrađeni plan putovanja ima jasno izraženu strukturu. Opisan je način putovanja (prijevozno sredstvo), jasno je vidljiv broj dana proveden na putovanju, posjećene su tri lokacije ( jedna prirodna znamenitost, jedna kulturno-povijesna znamenitost i treća je po izboru), naveden je i opisan je smještaj na putovanju te su troškovi usklađeni s raspoloživim financijskim sredstvima.  | Izrađeni plan putovanja ima djelomično izraženu strukturu. Opisan je način putovanja (prijevozno sredstvo), posjećene su tri lokacije ( jedna prirodna znamenitost, jedna kulturno-povijesna znamenitost i treća je po izboru), no nije sasvim jasan broj dana proveden na putovanju, naveden je, ali nije opisan smještaj na putovanju ili nisu navedeni svi troškovi ili nisu u potpunosti usklađeni s raspoloživim financijskim sredstvima | Izrađeni plan putovanja nema jasno izraženu strukturu. Nedostaje jedna lokacija, nije sasvim jasan broj dana proveden na putovanju, naveden je, ali nije opisan smještaj na putovanju ili nisu navedeni svi troškovi ili troškovi nisu u potpunosti usklađeni s raspoloživim financijskim sredstvima. Nije opisan način putovanja ili je način putovanja do destinacije neostvariv s obzirom na nepostojanje određenih prometnih veza.  |
| KVALITETA GEOGRAFSKIH SADRŽAJA  | Opisane su geografske značajke sva tri lokaliteta ( položaj, reljefni oblici, klima, vode..). Učenik/ca u potpunosti koristi geografski rječnik te su sadržaji smisleni i prilagođeni dobi. Učenik/ca poznaje značenje svih pojmova koje koristi. | Djelomično su opisane geografske značajke sva tri lokaliteta ( položaj, reljefni oblici, klima, vode..). Projektni zadatak može sadržavati jednu netočnost. Učenik/ca se djelomično koristi geografskim rječnikom te su sadržaji uglavnom smisleni i prilagođeni dobi. Učenik/ca poznaje značenje svih pojmova koje koristi.  | Opisi geografskih značajki lokaliteta su nepotpuni i s više od jedne pogreške. Učenik/ca se ne koristi geografskim rječnikom te je sadržaji uglavnom manje smislen i ne prilagođeni dobi. Učenik/ca ne poznaje značenje svih pojmova koje koristi.  |
| DODATNI GEOGRAFSKI SADRŽAJI  | U planu putovanja navedeno je i opisano jedno tradicionalno jelo, naveden je i opisan jedan suvenir, naveden je službeni jezik kao i novčana jedinica preračunata u euro.  | U projektnom zadatku navedeno je, ali nije opisano jedno tradicionalno jelo, naveden je, ali nije opisan suvenir, naveden je službeni jezik i novčana jedinica koja nije preračunata u euro.  | U projektnom zadatku nedostaju dva ili više dodatnih sadržaja ( tradicionalno jelo, suvenir, službeni jezik, novčana jedinica)  |
| PRIKAZIVANJE SADRŽAJA ( SLIKE I GRAFIČKI PRIKAZI)  | Plan putovanja sadrži fotografije izabranih lokacija kao i zaslone internetskih stranica korištenih kod organizacije putovanja (prijevoz, smještaj itd.). Prezentacija je pregledna s odgovarajućom veličinom slova ( naslov slajda veći font), te uz savršenu povezanost slikovnog materijala i teksta koji je u obliku natuknica. Za korištene slike i ostale grafičke priloge navedeni su izvori. | Plan putovanja sadrži fotografije izabranih lokacija kao i zaslone internetskih stranica korištenih kod organizacije putovanja (prijevoz, smještaj itd.). Prezentacija je manje pregledna zbog neodgovarajuće veličine slova te je nedovoljna uravnoteženost teksta i slikovnog materijala koji je samo djelomično u obliku natuknica. Za korištene slike i ostale grafičke priloge izvori su djelomično navedeni.  | Plan putovanja sadrži manji broj fotografija koje su loše izabrane te nedostaju zasloni internetskih stranica korištenih kod organizacije putovanja (prijevoz, smještaj itd.). Prezentacija nije pregledna zbog neodgovarajuće veličine slova te je nedovoljna uravnoteženost teksta i slikovnog materijala koji nije u obliku natuknica. Za korištene slike i ostale grafičke priloge izvori nisu navedeni. |
| IZGLED I VELIČINA PREZENTACIJE  | Prezentacija plana putovanja sadrži od 12 do 14 slajdova. Početni slajd sadržava naslov projektnog zadatka, ime autora, naziv ustanove te datum i mjesto održavanja prezentacije, dok završni slajd sadrži popis korištenih izvora ( najmanje 3 web stranice). | Prezentacija plana putovanja sadrži od 10 do 11 slajdova. Početni slajd sadržava naslov projektnog zadatka, ime autora, dok završni slajd sadrži samo dio korištenih izvora ( manje od 3 web stranice). | Prezentacija plana putovanja sadrži manje od 10 slajdova. Na početnom slajdu nema autora, dok završni slajd ne sadrži korištene izvore.  |
| POZNAVANJE SADRŽAJA PREZENTACIJE  | Sadržaj je prezentiran sa sigurnošću, na jasan i razumljiv način uz uravnoteženost stručnih termina i svakodnevnog jezika. Prezentaciju plana putovanja je bilo lako pratiti. Na početku prezentacije predstavljena je tema dok je na kraju prezentacije učenik naveo svoje dojmove o izradi ovog projektnog zadatka.  | Sadržaj je prezentiran na razumljiv način, ali sa manjom sigurnošću, te učenik /ca povremeno gleda i čita s prezentacije. Na početku prezentacije predstavljena je tema no na kraju prezentacije učenik nije naveo svoje dojmove o izradi ovog projektnog zadatka.  | Sadržaj je prezentiran na nesiguran način s dosta improvizacije. Pri izlaganju učenik/ca čita tekst s prezentacije te ga samo djelomično razumije. Nije predstavljena tema na početku prezentacije te na kraju nisu navedeni dojmovi o izradi ovog projektnog zadatka. |

|  |  |
| --- | --- |
| **Bodovi**  | **Ocjena** |
| 16-18 | 5 |
| 13 -15 | 4 |
| 6-12 | 3 |
| 0-6 | 2 |
| zadatak nije napravljen | 1 |